Maria Pypelinckx

Maria Pypelinckx, også Pypelinx og Pypelincks (født 1538 i Kuringen ved Hasselt, død 19. oktober 1608 i Antwerpen) var maleren Peter Paul Rubens mor.

 Biografi 
Maria ble 29. november 1561 gift med kalvinisten Jan Rubens. I 1568 flyktet de pga. religionsuroligheter fra Amsterdam og slo seg ned i nærheten av Köln.Kindertijd en jeugd, rubenshuis.be. Besøkt 9. jan. 2014  Hun brukte mange krefter på å utrede flokene fra mannens påståtte ekteskapsbrudd med Vilhelm I av Oraniens kone Anna av Sachsen – datter av kurfyrste Moritz av Sachsen og dennes kone Agnes av Hessen.Peter Paul Rubens Biography, notablebiographies.com. Besøkt 9. jan 2014 

 Christine av Diez 
Det ble påstått at Jan fikk barnet Christine med Anna. Etter morens psykiske deroute, ble Christine oppdratt av Annas bestemor – grevinne Juliana av Stolberg – og ble altså ikke utstøtt, tross påstandene om at hun var "uekte". Vilhelm hadde et problematisk ekteskap med Anna, og påstandene om utroskap var derfor et passende påskudd for ham til å slippe av med henne.

 Tilbake til Antwerpen 
Maria lyktes omsider med å få mannens dødsdom omstøtt, hvoretter han ble sendt i eksil til Siegen i Westphalen. Etter ti år vendte Jan Rubens tilbake til Köln, hvor han døde i 1587. To år senere flyttet Maria med barna tilbake til Antwerpen, og vendte samtidig tilbake til katolisismen igjen.Rubens, Salmonsens konversationsleksikon. Besøkt 9. jan 2014 

I 1608, da Maria lå for døden, bega sønnen Peter Paul seg hjemover fra sitt utenlandsopphold, men kom 9 dager for sent til å ta avskjed. Han trakk seg tilbake til St. Mikaels abbedi, hvor moren lå begravet. På hennes gravmæle anbrakte han sitt store maleri, utført i Italia, av madonna med den hellige Gregor (og andre helgener). Bildet havnet siden i Grenoble. I samme kirke ble en annen sønn, den lærde Philip begravet i 1619.

 Referanser 

Kategori:Personer fra Hasselt
Kategori:Fødsler i 1538
Kategori:Dødsfall i 1608
Kategori:Kunsthistorie